laion/Wikipedia-Exotic huggingface dataset:
גיגאטיטאן

גיגאטיטאן (שם מדעי: Gigatitan; מילולית: "טיטאן ענקי") הוא סוג נכחד של חרק קדום שהשתייך לסדרה הנכחדת Titanoptera, מהקבוצה בעלי גלגול חסר, הקרוב מעט לחגבאים שהיה מהחרקים הגדולים ביותר בקבוצתו. הוא התקיים במשך הטריאס של מרכז אסיה שלפני 242 מיליון שנה מזמננו ותואר למדע ב-1968 בידי החוקר הרוסי אלכסנדר גריגורוביץ' שרוב (אנ') כשהסוג הכיל 3 מינים. המאובנים של חרק זה התגלו בתצורות מדיגן (אנ') שבקירגיסטן ואלה הראו שהיה חרק גדול עם מוטת כנפיים באורך של 40 ס"מ, גדולה יותר מכל חרק שלאחר הפלאוזואיקון. במראהו הזכיר מעט גמל שלמה אך מבנה הגוף דמה יותר לזה של החרגוליים ושאר חגבים. בדומה לשאר קרוביו היה לו חריצים לאורך החלק העליון של הגב, מהם ניתן היה כנראה להפיק קולות. לחרק זה היה גוף דומה לגמל שלמה משובץ (Blepharopsis mendica), שאולי היה מפוספס להסוואה מטורפים וכמותו היה בעל גפי טריפה ארוכות שנועדו ללפות בחוזקה טרף שאליו ארב במחבוא. כמו כן נמצאו בקצה בטנו רכסים מחודדים בעלי עוקץ, שכנראה שימשו את בעליהם לחירור צמחייה כדי להטיל בה ביצים, בדומה לחגבאים המודרניים. מדיה וקבצים בנושא גיגאטיטאן בוויקישיתוף גיגאטיטאן, באתר GBIF (באנגלית) Béthoux, O. (2007). "Cladotypic Taxonomy Applied: Titanopterans are Orthopterans". Arthropod Systematics & Phylogeny. 65 (2): 135–156. ISSN 1863-7221. S2CID 8775265. Park, Tae-Yoon S.; Kim, Do-Yoon; Nam, Gi-Soo; Lee, Mirinae (2022-05-06). "A new titanopteran Magnatitan jongheoni n. gen. n. sp. from southwestern Korean Peninsula". Journal of Paleontology: 1–8. doi:10.1017/jpa.2022.30. ISSN 0022-3360. S2CID 248592776
ניצוד (סרט)

ניצוד (בדנית: Jagten) הוא סרט דני משנת 2012 בכיכובו של מאדס מיקלסן. הסרט עוסק בגבר אשר חייו נהרסים לאחר שהוא נחשד על לא עוול בכפו בהתעללות מינית בילדים. הסרט זכה להצלחה רבה, וזיכה את מיקלסן בתואר השחקן הטוב ביותר בפסטיבל הקולנוע בקאן. כמו כן הסרט היה מועמד לפרס גלובוס הזהב לסרט הזר הטוב ביותר ולפרס אוסקר לסרט הבין-לאומי הטוב ביותר. לוקאס, הוא גבר גרוש המתגורר בעיירת ציידים קטנה ומלוכדת בדנמרק. הוא עובד כגנן בגן ילדים מקומי, ואהוב מאוד על הילדים. הוא מתחיל לשקם את חייו, משכנע את בנו המתבגר מרקוס לעבור לגור אתו, ומפתח קשר רומנטי עם קולגה שלו מהעבודה. עם זאת, ילדה בעלת דמיון מפותח בשם קלרה, טוענת שלוקאס תקף אותה מינית. חייו של לוקאס נהרסים באחת. הוא מפוטר מעבודתו, בת זוגו נפרדת ממנו, ובנו מורחק ממנו. הוא נלקח למעצר במשטרה, אולם עד מהרה משוחרר מחוסר ראיות. למרות זאת, הוא הופך למנודה בקהילת הציידים הקטנה שהיא כל עולמו. אתר האינטרנט הרשמי של ניצוד "ניצוד", במסד הנתונים הקולנועיים IMDb (באנגלית) "ניצוד", באתר נטפליקס "ניצוד", באתר AllMovie (באנגלית) "ניצוד", באתר Rotten Tomatoes (באנגלית) "ניצוד", באתר Box Office Mojo (באנגלית) "ניצוד", באתר Metacritic (באנגלית) "ניצוד", באתר אידיבי "ניצוד", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
יוליאן ריירסון

יוליאן רֶיֵירְסוֹן (בנורווגית: Julian Ryerson; נולד ב-17 בנובמבר 1997 בלינגדל שבנורווגיה) הוא כדורגלן נורווגי המשחק בעמדת המגן הימני בקבוצת בורוסיה דורטמונד מהבונדסליגה ובנבחרת נורווגיה. ריירסון גדל במחלקות הנוער של לינגדל וויקינג. הוא החל את הקריירה המקצוענית שלו בקבוצה הבוגרת של ויקינג בשנת 2015, ובסך הכל ערך 63 הופעות במדי המועדון במסגרת ליגת העל הנורווגית וליגת המשנה הנורווגית, בהן הבקיע שבעה שערים. ב-31 ביולי 2018 חתם ריירסון על חוזה לשלוש שנים באוניון ברלין מהבונדסליגה השנייה. בתום עונת 2018/19 העפיל עם המועדון לבונדסליגה. בסך הכל ערך 87 הופעות ליגה במדי המועדון, בהן הבקיע שני שערים. ב-17 בינואר 2023 חתם ריירסון על חוזה לשלוש שנים וחצי בבורוסיה דורטמונד מהבונדסליגה. ב-18 בנובמבר 2020 ערך ריירסון את הופעת הבכורה שלו בנבחרת נורווגיה, בתיקו 1-1 נגד נבחרת אוסטריה במסגרת ליגת האומות 2020/21. מדיה וקבצים בנושא יוליאן ריירסון בוויקישיתוף יוליאן ריירסון, באתר Transfermarkt יוליאן ריירסון, באתר Soccerway יוליאן ריירסון, באתר WorldFootball.net יוליאן ריירסון, באתר National Football Teams יוליאן ריירסון, באתר FootballDatabase.eu "Konkurrenzkampf ankurbeln": Union holt Ryerson באתר Kicker, ‏ 31 ביולי 2018 (בגרמנית) Dortmund sign Norway defender Ryerson from Union Berlin באתר רויטרס, 17 בינואר 2023 (באנגלית)
פרופנאל

פרופנאל (Propanal) הוא תרכובת אורגנית שנוסחתה CH3CH2CHO - אלדהיד בעל שרשרת של 3 פחמנים. פרופנאל הוא נוזל שקוף בטמפרטורת החדר בעל ריח פירותי קל. פרופנאל מיוצר בתגובה של אתן עם פחמן חד-חמצני ומימן C 2 H 4 + C O + H 2 → C H 3 C H 2 C H O {\displaystyle C_{2}H_{4}+CO+H_{2}\rightarrow CH_{3}CH_{2}CHO} פרופנאל מגיב עם מתנאל ומתקבל טרימתילואתאן ( Trimethylolethane או TMO) שהוא חומר מוצא לייצור פולימרים כדוגמת פוליאסטר. התגובה מתבצעת בשני שלבים דחיסה של פרופנאל עם מתנאל C H 3 C H 2 C H O + 2 C H 2 O → C H 3 C ( C H 2 O H ) 2 C H O {\displaystyle CH_{3}CH_{2}CHO+2CH_{2}O\rightarrow CH_{3}C(CH_{2}OH)_{2}CHO} תגובת קניצרו של התוצר C H 3 C ( C H 2 O H ) 2 C H O + C H 2 O + N a O H → C H 3 C ( C H 2 O H ) 3 + N a O 2 C H {\displaystyle CH_{3}C(CH_{2}OH)_{2}CHO+CH_{2}O+NaOH\rightarrow CH_{3}C(CH_{2}OH)3+NaO_{2}CH} בנוסף משמש פרופנאל כחומר גלם לייצור חומרי טעם וריח לתעשיית המזון. ניתן לחזר את הפרופנאל לקבלת 1-פרופנול או לחמצן לקבלת חומצה פרופנואית מדיה וקבצים בנושא פרופנאל בוויקישיתוף Gas phase thermochemistry data NIST
המטה הצבאי של הוד מלכותו

המטה הצבאי של הוד מלכותו (בשוודית: H.M. Konungens stab) הוא הצוות הצבאי הרשמי של מלך שוודיה. המטה של הוד מלכותו מתפקד כיחידה עצמאית בתוך הכוחות המזוינים של שוודיה, וכולל שנים עשר קצינים אשר מתחלפים מדי חודש בתפקיד שלישו הצבאי של המלך. מטרת המטה הצבאי הוא לייעץ למלך ולסייע לו למלא את חובותיו כמפקד העליון של הצבא השוודי. כמו כן המטה אחראי לתמוך בשאר בני משפחת המלוכה בטקסים ובתרגילים צבאיים בשוודיה ומחוצה לה. המטה הצבאי הוקם ב-1872, ובראשו עומד קצין בדרגת גנרל לויטננט. מאז 2018 ראש המטה הצבאי המלכותי הוא יאן סאלסטרנד. Jan Salestrand ny chef för H.M. Konungens stab Kungens hyllning till stroke-drabbade vännen
גלעד כץ

האם התכוונתם ל... גלעד כץ (דיפלומט) – לשעבר הקונסול הכללי של ישראל ביוסטון גלעד כץ (כדורסלן) – כדורסלן עבר ישראלי ומאמן בהווה
מור כהן

מור כהן (נולדה ב-22 בפברואר 1988) היא שחקנית ויוצרת קולנוע ישראלית המתגוררת בארצות הברית. מור כהן גדלה בפתח תקווה ובשנות נעוריה עברה עם משפחתה ליקנעם עילית. היא התחנכה בחיפה בבית הספר רעות לאמנויות ובתיכון ויצו לאמנויות במגמת תיאטרון. שירתה בצה"ל כמאבחנת ומראיינת פסיכוטכנית בחיפה. בגיל תשע החלה להופיע על במות בישראל, ובצעירותה השתתפה בשלל תפקידי אורח בטלוויזיה מטעם אולפני הרצליה וערוץ הילדים. כהן למדה משחק בבית הספר אימפרו ברמת גן ובמסלול התלת-שנתי באקדמיה לאמנויות המופע בתל אביב, שם סיימה את לימודיה בהצלחה בשנת 2014. לאחר תום לימודיה עברה לפריז, שם התגוררה כשנה וחצי, במהלכן פעלה כמוזיקאית. בשנת 2015 זכתה במלגות לימודים מטעם New York Conservatory for Dramatic Arts והאקדמיה לקולנוע של ניו יורק (אנ'), ועברה לניו יורק כדי ללמוד משחק מול מצלמה. היא מתגוררת בארצות הברית מאז. בשנת 2013 שיחקה בסרט הביכורים של נטלי פורטמן כבמאית, "סיפור על אהבה וחושך". בשנת 2016 חברה כהן לקבוצת התיאטרון Amios בניו יורק, שם שיחקה בהפקות רבות והפיקה ערבי תיאטרון קצר. בהמשך הייתה ממקימיי פרויקט התיאטרון הדו-לשוני The Israeli Artist Project שנוסד ב-2018, ומטרתו הנגשת יצירות ישראליות לקהל אמריקאי וגישור בין התרבויות. במסגרת הפרויקט הפיקה ושיחקה בהצגת אוף-ברודוויי "סקופ" מאת יאיר פקר, לצדם של רון אורלובסקי, גלית פלנר, מיכאל עינב, עדן רובינפור ויוני ונדריגר. בשנת 2017, בשיתוף עם הבמאי-תסריטאי רועי זפרני והמלחינה נמי מלומד, הפיקה כהן את הסרט הקצר "מעבר לחומה". הסרט זכה בקטגוריה "Best World Cinema Short" בפסטיבל הקולנוע בפיניקס בשנת 2019, גרף מעל למיליון צפיות בארץ ובעולם וזכה לתשבחות רבות. בשנת 2020 ביימה והפיקה את הקליפ הרשמי לשיר "Change" של המוזיקאית סיון ארבל, שזכה למענק לקידום יצירות חדשות מטעם מפעל הפיס. בשנת 2021 שיתפה פעולה עם להקת המטאל Born of Osiris (אנ') בקליפ לשיר Angel or Alien (אנ'), בו גילמה את אלה מצרית. ב-2022 כיכבה כהן בקומדיה הרומנטית Handle With Care מאת המחזאי ג'ייסון אודל וויליאמס, בהפקת תיאטרון Stage West. כהן גילמה את הדמות הראשית, איילת, צעירה ישראלית הנמצאת בטיול בארצות הברית עם סבתה כאשר הבלתי צפוי קורה. לצד עבודת משחק והפקה בקולנוע ותיאטרון, השתתפה כהן בפרסומות וקמפיינים לחברות גדולות, בהן יצרנית הרכב פורד, UPS, מותג המשקפיים "Foster Grant", ויצרניות אופנה נוספות. בנוסף, היא מגלמת את La Bruja, דמות הדגל של חברת Shiner Beer, ומשמשת כפרזנטורית של החברה. אתר האינטרנט הרשמי של מור כהן (באנגלית) מור כהן, ברשת החברתית אינסטגרם מור כהן, במסד הנתונים הקולנועיים IMDb (באנגלית) מור כהן, במיזם "אישים" לתיעוד היצירה הישראלית מור כהן, במסד הנתונים Broadway World (באנגלית) “Everyone Is Rooting For You” 5 Insider Tips with Actress, Producer, and Director Mor Cohen | by Yitzi Weiner | Thrive Global | Medium A Chat With Mor Cohen About Authenticity, Stage West Theatre Interview with actress Mor Cohen (14/09/2017) Di Vito “Nik H.” Nicoletti, Voce Spettacolo קרי רובינשטיין, סקופ: יש תיאטרון ישראלי בניו יורק, באתר ynet, 9 במרץ 2018 A. A. Cristi, Stage West Presents The Holiday Charmer HANDLE WITH CARE, By Jason Odell Williams, BroadwayWorld.com (באנגלית) Handle With Care @ Stage West Theatre, Onstage NTX (באנגלית אמריקאית)
הפיצוץ בשוק בפתח תקווה

הפיגוע בשוק בפתח תקווה היה פיגוע תופת שהתרחש ביום רביעי, 6 ביולי 1977. בפיגוע התפוצץ מטען חבלה בשוק בפתח תקווה, וצילה גלילי, בת 55 תושבת העיר נהרגה בפיצוץ ו-22 נוספים נפצעו, בתחילה נטל ארגון החזית העממית לשחרור פלסטין אחריות על הפיגוע, אך זמן לא רב אחר כך הודיע גם כן פת"ח שהוא האחראי לפיצוץ. ב-6 ביולי 1977 הונח מטען חבלה בשוק בעיר פתח תקווה. בשעה 10:00 בבוקר התפוצץ המטען, והרג את צילה גלילי, תושבת העיר, ופצע 22 ישראלים נוספים. גלילי הובאה למנוחות יום למחרת. בתחילה ארגון החזית העממית לשחרור פלסטין נטל אחריות על הפיגוע לטענתם כתגובה על "מדיניות ההתנחלויות של ראש הממשלה מנחם בגין", אך זמן לא רב אחר כך הודיע גם כן פת"ח שהוא האחראי לפיצוץ. מרדכי אלקן ומנחם שמואל, 11 פצועים נותרו בבתי"ח בעקבות הפיצוץ בפ"ת * לויית ההרוגה היום, מעריב, 7 ביולי 1977; המשך יוסף ולטר, 21 נפצעו בהתפוצץ מטען חומר-נפץ בשוק הישן בפתח-תקוה "נשמע פיצוץ חזק ומבעד לעשן ראיתי אנשים נופלים ודם שותת מגופם", מעריב, 7 ביולי 1977 ראובן שפירא, מתה אשה מפצועי הפיצוץ בשוק פ"ת, דבר, 7 ביולי 1977; המשך
בירית

בירית היא פריט לבוש שתפקידו החזקת גרב על הרגל, לבל יפול בהשפעת הכבידה. כיום היא משמשת כאביזר אופנה נשי בעיקר, למרות שבעבר הייתה הבירית הן אביזר גברי והן נשי. בעבר היו ביריות עשויות בדרך כלל מרצועת עור שנרכסו עם אבזמים, או שהיו עשויות מסרטי בד. במאות ה-18 עד ה-20 נרכסו הביריות באמצעות סרטים אלו בדרך כלל, מתחת לברך, שם היקף הרגל הוא הקטן ביותר, במקרה של נשים עובדות. נשים אמידות נהגו לקשור אותן מעל הברך, והביריות היו לרוב מקושטות בתחרה וברקמה. באותה תקופה הם שימשו גם גברים, שהשתמשו בהם להחזקת גרביים המגיעים עד הברך. עם המצאתם של חומרים אלסטיים איבדו הביריות את תפקידן התועלתי, והפכו לפריט אופנה בלבד. כיום נחשבות הביריות לפריט לבוש נשי ארוטי, ומשמשות להחזקת גרבי ניילון המגיעים עד אמצע הירך. הן עשויות מחגורה דקורטיבית וארבע רצועות אלסטיות אשר בקצותיהן מנגנון חיבור לגרביים בשיטה המזכירה כפתור שדה. ביריות וגרבי ניילון משחקים תפקיד במופעי בורלסקה ובסצינות ארוטיות, דוגמה לכך בסצנת מופע החשפנות ב"מופע הקולנוע של רוקי". כתפות מסדר הבירית מדיה וקבצים בנושא בירית בוויקישיתוף
התורה הארגודית

התורה הארגודית (אנגלית: Ergodic Theory) היא תאוריה מתמטית בתחום של אנליזה ובפרט בתחום של אנליזה מודרנית ושל סטטיסטיקה ותורת הכאוס אשר מנסה לתת כלים ומדדים עבור "התנהגויות ארוכות טווח" של מערכת ידועה (דטרמיניסטית (אנ')) תחת אילוצים מתמטים שונים. בפרט בתורה הארגודית נחקרים תחומים כמו אנטרופיה, תוחלת, מרחבים משמרי מידה (אנ') וכו'. כיום משתמשים בתורה ארגודית לחקר סטוכוסטי של תהליכים מתמטים ומדעיים. נאמר כי K = ( X , B , μ , T ) {\displaystyle {\mathfrak {K}}=(X,{\mathcal {B}},\mu ,T)} מרחב משמר מידה היא ארגודית אם לכל A ∈ B {\displaystyle A\in {\mathcal {B}}} אינווריאנטית (שמור) תחת T ( T − 1 A = A {\displaystyle T^{-1}A=A} ) מתקיים μ ( A ) ∈ { 0 , 1 } {\displaystyle \mu (A)\in \{0,1\}} כלומר באופן מילולי, מרחב משמר מידה היא ארגודית אם כל קבוצה שלא משתנה תחת T היא זניחה (בתרגום חופשי אינה מהותית) או ממידה 1 (בעלת גודל ולעיתים כל המרחב). ישנם מכלול של אפיונים לכך שמרחב משמר מידה הוא ארגודית, בפרט נציג כאן חמישה אפיונים חשובים אשר מהם ניתן להסיק את השאר ומסקנות חשובות מהם טענה יהי K = ( X , B , μ , T ) {\displaystyle {\mathfrak {K}}=(X,{\mathcal {B}},\mu ,T)} מרחב משמר מידה אזי התנאים הבאים שקולים: K {\displaystyle {\mathfrak {K}}} היא ארגודית לכל A , B ∈ B {\displaystyle A,B\in {\mathcal {B}}} אם μ ( B △ T − 1 B ) = 0 {\displaystyle \mu (B\bigtriangleup T^{-1}B)=0} אזי μ ( B ) ∈ { 0 , 1 } {\displaystyle \mu (B)\in \{0,1\}} כאשר הסימון △ {\displaystyle \bigtriangleup } מסמן הפרש סימטרי בין A ל-B לכל B ∈ B {\displaystyle B\in {\mathcal {B}}} אם μ ( B ) > 0 {\displaystyle \mu (B)>0} אזי μ ( ⋃ n ≥ 0 T − n B ) = 1 {\displaystyle \mu (\bigcup _{n\geq 0}T^{-n}B)=1} כאשר T k {\displaystyle T^{k}} מסמן את פעולת ההרכבה k פעמים לכל A , B ∈ B {\displaystyle A,B\in {\mathcal {B}}} אם μ ( B ) > 0 {\displaystyle \mu (B)>0} , μ ( A ) > 0 {\displaystyle \mu (A)>0} אז לכל N ∈ N {\displaystyle N\in \mathbb {N} } מתקיים μ ( A ∩ T − N B ) > 0 {\displaystyle \mu (A\cap T^{-N}B)>0} לכל f : X → C {\displaystyle f:X\rightarrow \mathbb {C} } שזו מדידה שהיא T-אינבריאנטית (שמורה) μ-כמעט תמיד (כלומר f ∘ T = f {\displaystyle f\circ T=f} μ-כ"ת) היא בהכרח קבועה μ-כ"ת ישנם אפיונים נוספים למש"מ ולהיותו ארגודית אך אלו דורשים מסקנות וטענות נוספות סיכום, האוניברסיטה העברית התורה הארגודית, באתר MathWorld (באנגלית)
קמרון צלעות

קמרון צלעות הוא שכלול מהתקופה הגותית של קמרון צולב קלאסי. הגאומטריה המרחבית הבסיסית דומה מאוד לזו של הקמרון הצולב, צורת החיתוך המתקבלת משני קמרונות חבית החותכים אחד את השני בניצב. להבדיל מקמרון צולב קלאסי בו נבנית הצורה מלבנים, בקמרון צלעות נבנות קודם כל הקשתות הצידיות והאלכסוניות היוצרות את "קווי הרכס" הנראים בתקרה. בדומה לקמרון צולב, קמרון צלעות נבנה בדרך כלל מעל ארבעה עמודים מסביב לריבוע או מלבן ומאפשר מעבר בארבעה כיוונים. בנקודת המפגש בין שתי הצלעות הצולבות ממוקמת אבן ראשה שהיא הנקודה החשובה ביותר בקמרון מבחינה מבנית ולרוב גם מבחינה אסתטית. אבנים ראשות בקמרונות רבים זוכות לעיטורים המדגישים אותן והופכים אותן לקישוט בולט בתקרה. בקמרונות הצולבים הרגילים שני קמרונות החבית אשר חתכו זה את זה היו בצורה של חצי מעגל ולכן צורת הקשת שהתקבלה בעקיפין באלכסון הקמרון הייתה בצורת אליפסה. בקמרונות הצלעות, מכיוון שנבנות קודם כל שתי הקשתות האלכסונית בצורה של חצי מעגל, ארבע הקשתות ההיקפיות הן בצורה של קשת מחודדת הבנויה משני חצאי קשתות בעלות רדיוס זהה אך מרכז אחר. במקרים רבים מרכז כל קשת היה בבסיס הקשת השנייה. קמרון הצלעות החל להופיע בקתדרלות הגותיות בתקופת הגותיקה המוקדמת. עד אז נבנו קמרונות צולבים או קמרונות חבית פשוטים. מאוחר יותר התפתחו בעיקר באנגליה סוגי קמרונות נוספים שהם שכלולים עיטוריים של קמרונות הצלעות. הידוע ביניהם הוא קמרון מניפה שהוא יישום הרעיון של בניית הקשתות המדגישות את צורת התקרה אלא בכיוונים רבים היוצרים צורה המזכירה מניפה או עצי דקל. קמרון סקסטפרטיט הוא סוג של קמרון צלעות אשר נפוץ בבנייה של קתדרלות מהתקופה הרומנסקית המאוחרת והגותיקה המוקדמת. בנוסף לשתי הצלעות האלכסוניות בנויה צלע נוספת לרוחב הקמרון (יחסית לכיוון הספינה הראשית). סוג קמרון זה הוא שלב בהתפתחות של קמרון הצלעות הגותי במעבר מקמרונות הצלב שהיו נפוצים ברומנסק. בקמרון הסקספרטיט מתקבלים שני "קווי רכס" נוספים המחלקים בקטע הקמרון את קומת התאורה לשניים ויוצרים שני חלונות בכל צד בעוד בכיוון השני הגדרת החלל של הספינה הראשית נשמרת. קמרונות מסוג זה קיימים בטרנספט ובנרתקס של קתדרלת נוטרדאם שבפריז, בקתדרלת לאן, סן ז'אן, נואיון, בטרנספט של קתדרלת לינקולן ובעוד קתדרלות נוספות. קשת קמרון (אדריכלות) קמרון חבית קמרון צולב קמרון נובי מדיה וקבצים בנושא קמרון צלעות בוויקישיתוף קמרון צלעות, באתר אנציקלופדיה בריטניקה (באנגלית)
ויטוריו אמנואלה השני, מלך איטליה

ויטוריו אמנואלה השני, מלך איטליה (באיטלקית: Vittorio Emanuele II, ‏14 במרץ 1820 – 9 בינואר 1878) היה מלך ממלכת סרדיניה ופיימונטה בין השנים 1849–1861. במהלך שנים אלו היה משתתף משמעותי בתנועה לאיחוד איטליה. בשנת 1861 הכריז עליו פרלמנט כלל-איטלקי כעל מלכהּ הראשון של ממלכת איטליה המאוחדת, תואר שבו נשא עד מותו. נולד בטורינו ב-14 במרץ 1820, כבנם הבכור של קרלו אלברטו, נסיך קריניאנו, ושל מריה תרזה מאוסטריה. אביו היה למלך סרדיניה בשנת 1831. בצעירותו חי שנים מספר עם אביו בפירנצה, והתעניין בפוליטיקה, בצבא ובספורט. לפני שהומלך על סרדיניה היה תוארו דוכס סבויה. ויטוריו אמנואלה השתתף במלחמת העצמאות האיטלקית הראשונה, ולחם בקו הקדמי בקרבות פסטרנגו (Pastrengo), סנטה לוצ'יה (Santa Lucia), ג'ויטו (Goito) וקוסטוצה (Custoza). בשנת 1849 ויתר אביו על כס המלוכה בעקבות הפסד לאוסטרים בקרב נובארה (אנ') במלחמת העצמאות, ובנו החליפו בתור מלך סרדיניה. באותה שנה הוא הצליח להשיג הסכם שביתת נשק נוח עם האוסטרים. בית הנבחרים של פיימונטה לא אישר את ההסכם והוא פיטר את ראש ממשלתו. לאחר שערך בחירות חדשות, אושר ההסכם עם אוסטריה על ידי בית הנבחרים החדש. ויטוריו אמנואלה השני דיכא באכזריות מרד שפרץ בעיר ג'נובה וכינה את המורדים: "שפלים וגזע מזוהם של פחדנים". בשנת 1852 הוא מינה לראש ממשלה את קמילו דה קאבור, מדינאי נבון אשר תרם רבות לאיחוד איטליה, וכך הפך ויטוריו אמנואלה השני במהרה לסמל התנועה לאיחוד איטליה. הוא היה פופולרי במיוחד בממלכת סרדיניה בשל החוקה החדשה שהעניק ובזכות הרפורמות הליברליות שהנהיג. ב-1842 נישא לבת דודתו - אדלהייד מאוסטריה מהענף האוסטרי של בית הבסבורג, בתו של ריינר יוזף, ארכידוכס אוסטריה בנו של לאופולד השני, קיסר האימפריה הרומית הקדושה, ונינתו של קרלוס השלישי, מלך ספרד לבית בורבון. נולדו להם 8 צאצאים: מריה קלוטילדה, נסיכת סבויה (1843–1911), התחתנה עם הנסיך נפוליאון בונפרטה אומברטו הראשון, מלך איטליה (1844–1900) אמדאו הראשון, מלך ספרד (1845–1890) הנסיך אודונה, דוכס מונטפראט (1846–1866) מריה פיה, נסיכת סבויה (1847–1911), התחתנה עם לואיש הראשון, מלך פורטוגל קרלו אלברטו, נסיך סבויה (1851–1854) ויטוריו אמנואלה, נסיך סבויה (1852) ויטוריו אמנואלה, רוזן ג'נובה (1855) ב-1869 נישא בנישואים מורגנטיים לפילגשו, היו להם שני צאצאים. בנוסף על כך נולדו לו ילדים ממספר פילגשים. לאחר מותו הוקמה ברומא אנדרטה לכבודו בפיאצה ונציה, שבה מוקמה מצבת החייל האלמוני. כמו כן, במרכז מילאנו הוקמה מספר שנים לאחר מותו גלריה ויטוריו אמנואלה השני שהייתה אחד ממרכזי הקניות העירוניים הראשונים בהיסטוריה. מדיה וקבצים בנושא ויטוריו אמנואלה השני, מלך איטליה בוויקישיתוף ויטוריו אמנואלה השני, מלך איטליה, באתר "Find a Grave" (באנגלית) ויטוריו אמנואלה השני, מלך איטליה, באתר אנציקלופדיה בריטניקה (באנגלית) ויטוריו עימנואלה ה-2, (1820-1878), מלך איטליה, דף שער בספרייה הלאומית
בלחסן

האם התכוונתם ל... גבריאל בלחסן – מוזיקאי ישראלי, גיטריסט ההרכב המקורי של להקת אלג'יר ידידיה בלחסן – זמר-יוצר, מלחין, משורר ומוזיקאי ישראלי, אחיו של גבריאל בלחסן נועה בלחסן – מוזיקאית, זמרת-יוצרת, מלחינה, משוררת וגיטריסטית ישראלית
אליפות העולם בראלי-רייד

אליפות העולם בראלי-רייד (ידועה בקיצור W2RC) היא סדרת מרוצי ראלי רייד שנתית המאורגנת על ידי ארגון הספורט אמוארי (ASO) ומתקיימת בשיתוף של הפדרציה הבין-לאומית לרכב (FIA) והפדרציה הבין-לאומית לאופנועים (FIM) ומעניקה תואר אליפות עולם בקטגוריית הרכב ובקטגוריית האופנועים. האליפות התקיימה לראשונה בשנת 2022 והיא החליפה את גביע העולם בראלי חוצה ארצות של הפדרציה הבין-לאומית לרכב והפדרציה לאופנועים, שהתקיימו בנפרד. האליפות נוסדה לאחר מאמץ משותף של ארגון הספורט אמוארי (ASO),הפדרציה הבין-לאומית לרכב (FIA) והפדרציה הבין-לאומית לאופנועים (FIM) במטרה לתאם בין הקריטריונים של שלושת הגופים. אחרי הצבעה שהתקיימה במועצת הספורט העולמית הוכרה אליפות הראלי רייד כאליפות העולם השביעית בספורט המוטורי. ASO נבחר לגוף המפעיל של האליפות למשך תקופה של חמש שנים. עונת הבכורה של האליפות יצאה לדרך בראלי דקר 2022 והתסתיימה בראלי מרוקו. במהלך העונה בוצעו שינויים בלוח המרוצים בעקבות הפלישה הרוסית לאוקראינה, שהובילה לביטול ראלי קזחסטן. נאסר אל-עטיה הוכרז כאלוף העולם הראשון בקטגוריית המכוניות. סאם סאנדרלנד זכה בתואר האליפות בקטגוריית האופנועים. האליפות מורכבת משני סוגים של מרוצים: ראלי - מרוץ הבנוי מארבעה שישה סטייג'ים. המרחק הכולל עומד כל כ-1,200 ק"מ. מרתון - מרוץ הבנוי מיותר משישה סטייג'ים. המרחק הכולל עומד על כ-2,500 ק"מ. מרוצי הבאחה, הקצרים יותר, ממשיכים להתקיים במסגרת גביע העולם למרוצי באחה חוצי-ארצות של הפדרציה הבין-לאומית לרכב וגביע העולם למרוצי באחה של הפדרציה הבין-לאומית לאופנועים שמתקיימים כשתי סגרות עצמאיות. אתר האינטרנט הרשמי של אליפות העולם בראלי-רייד (בצרפתית, באנגלית ובספרדית) FIA, ASO launch new Cross-Country World Championship around Dakar, Motorsport.com, 18 January 2021 FIA world championship status for cross-country rallying, with dakar rally as its cornerstone; A.S.O. Appointed global promoter, worldrallyraidchampionship.com, 17 June 2021 Kazakhstan world rally-raid event canceled due to war, Dirt Fish, 17 March 2022 A dream season for Al-Attiyah and Sunderland, worldrallyraidchampionship.com, 23 October 2022
ידין גלמן

ידין גלמן (נולד ב-2 באוקטובר 1993) הוא שחקן קולנוע, טלוויזיה ותיאטרון ישראלי. גלמן נולד וגדל בשכונת בקעה בירושלים במשפחה דתית-לאומית אמריקאית. למד בתיכון דתי "דרך אבות" ביישוב אפרת. לאחר סיום לימודיו בתיכון, התגייס לצה"ל ושירת כלוחם, קצין וכמפקד בסיירת מטכ"ל. במהלך שירותו הצבאי יצא בשאלה ומיד לאחר שחרורו, עבר לתל אביב ונרשם לסטודיו למשחק של יורם לוינשטיין. חצי שנה לאחר שחרורו מצה"ל, ב-2020, לוהק לתפקיד הראשי בסרטו של אבי נשר "תמונת הניצחון".המשחזר את הקרב על ניצנים במלחמת העצמאות, בתפקיד מפקד הכוח הישראלי, אברהם שוורצשטיין. ב-2022 שיחק בסרט "ארוגם ביי" שצולם בסרי לנקה. גילם את שלמה חרל"פ בסרטו של אלירן פלד "המנצחים" שעלה ב-2024. בשנת 2021 שיחק בסדרה "פלמ"ח", בתפקיד הסוכן הבריטי דניאל פלמינג. בשנת 2021 שיחק בסדרה "נעלמים" בתפקיד דין גושן. בשנת 2022 שיחק בתפקיד דין בסדרה "דקלה ועקנין" בערוץ ניקולודיאון, ובסדרה "רוח צפונית" בהוט, בתפקיד עומרי. החל משנת 2022 משחק גלמן בהצגה "את שאהבה נפשי" בתיאטרון "הבימה" בתפקיד אדם ויינברג. במהלך שנת 2022, שיחק ב"חמש דקות ארוכות" של איציק צדיק בתיאטרון השחר בתפקיד זכריה בנימין, ב"ביבר הזכוכית" מאת טנסי ויליאמס בתפקיד ג'ים אוקונר וב"יחסים מסוכנים" בתפקיד הרוזן ואלמון. ב-7 באוקטובר 2023 השתתף בקרב לחילוץ תושבים בקיבוץ בארי במהלך מתקפת הפתע על ישראל. הוא נפצע קשה, לצידו של רס"ן דוד מאיר שנהרג בקרב. לאחר תקופת שיקום חזר לשחק בינואר 2024. החל מ-2023 נמצא בזוגיות עם עיתונאית חדשות 12 אדוה דדון. השניים התארסו באותה שנה. באוגוסט 2024 נולד להם בן. מדיה וקבצים בנושא ידין גלמן בוויקישיתוף ידין גלמן, ברשת החברתית פייסבוק ידין גלמן, באתר EDB ידין גלמן, במיזם "אישים" לתיעוד היצירה הישראלית דניאל שירין, ‏המסלול המהיר של ידין גלמן: מסיירת מטכ"ל לסט של אבי נשר, בעיתון מקור ראשון, 7 בפברואר 2022 יואב בירנברג, ידין וחשבון, באתר "ידיעות אחרונות", 27 ביולי 2022 ערן סויסה, "כששכבתי פצוע אנוש המחשבות על אדוה החזיקו אותי בחיים": ידין גלמן מתכנן את הצעד הבא בזוגיות, באתר ישראל היום, 1 בפברואר 2024 ידין גלמן, במיזם "אישים" לתיעוד היצירה הישראלית ידין גלמן, במסד הנתונים הקולנועיים IMDb (באנגלית) בוגר ישיבה תיכונית שהרוויח כסף ממכירת לולבים: זה בן הזוג החדש של אדוה דדון, באתר כיפה, 9 באוקטובר 2022 אסף אופיר, הקצין הדתי שהפך לשחקן תל אביבי: "מתבייש מול מצלמה רק כשאני מגלם אותי", באתר חדשות 13, 25 בדצמבר 2021 השחקן ידין גלמן נפצע קשה בקרב בקיבוץ בארי: "הרופאים נלחמו על חייו", באתר חדשות 13, 9 באוקטובר 2023 ערן סויסה, "הוא גיבור": השחקן ידין גלמן, בן זוגה של אדוה דדון, נפצע בקרב עם מחבלים, באתר ישראל היום, 9 באוקטובר 2023 גיל משעלי, ‏אחרי הפציעה הקשה: ידין גלמן חזר לשחק, באתר ‏מאקו‏, 2 בינואר 2024 בר זגה, יש טבעת: אדוה דדון וידין גלמן מאורסים, במדור "פנאי פלוס" באתר ynet‏, 18 בפברואר 2024
זמן באנטארקטיקה

אנטארקטיקה ממוקמת על כל קווי האורך (מכיוון שהקוטב הדרומי ממוקם בה). לכן, תאורטית, אנטארקטיקה הייתה צריכה להיות ממוקמת בכל אזורי הזמן. עם זאת, מכיוון שאזורים מדרום לחוג האנטארקטי חווים מחזורי יום-לילה קיצוניים במהלך זמני ההיפוך של יוני ודצמבר, יש קושי בקביעת אזור הזמן המתאים. אזורי הזמן לכן מבוססים על חלוקה מלאכותית, בהתאם למפה שלהלן. להמחשת הבעיה בקביעת אזורי הזמן באנטארקטיקה ניתן להתבונן בקוטב הדרומי שנמצא ביבשת. הקוטב הדרומי נמצא על כל קווי האורך. זוהי נקודה שממנה תאורטית לעולם לא ניתן ללכת דרומה. תאורטית ניתן ללכת רק צפונה מהקוטב הדרומי וכיווני מערבה ומזרחה תאורטית צריכים היו להיות מעגליים מסביב לקוטב הדרומי (אולם, לפי הגדרה מלאכותית, נקבעו כיווני מזרח ומערב מהקוטב הדרומי לפי מיקום שרשרת ההרים הטראנס-אנטארקטיים). לפיכך, תאורטית בקוטב הדרומי היו צריכים לחול כל אזורי הזמן, ולכן בו בזמן אף זמן. מכיוון שכך, כאמור, נקבעה חלוקה מלאכותית של אזורי זמן. אזורי הזמן בחלוקה המלאכותית של אנטארקטיקה, מבוססים בדרך כלל על תביעות טריטוריאליות. תחנות רבות משתמשות באזור הזמן של המדינה הבעלות של התחנה או של בסיס האספקה שלהן (למשל, תחנת McMurdo ותחנת Amundsen–Scott South Pole, שתיהן תחנות אמריקאיות, משתמשות בזמן ניו זילנד בגלל שבסיס האספקה העיקרי שלהן הוא כרייסטצ'רץ', ניו זילנד). אנטארקטיקה אזור זמן "Local Time → Antarctica @ Time Genie". Timegenie.com. נבדק ב-2013-07-24.
שלטון (פירושונים)

האם התכוונתם ל... ממשל – תחום החיים בו נעשות ההחלטות הרשמיות והכוללות של חברה או מדינה הר שלטון – הר באנטראקטיקה אישים: אוריה שלטון – שחקן וזמר אמריקאי בלייק שלטון – זמר קאנטרי אמריקאי דבורה שלטון – שחקנית אמריקאית הנרי שלטון – גנרל אמריקאי הרברט שלטון – נטורופת וסופר אמריקאי לוני שלטון – כדורסלן אמריקאי
ספ

האם התכוונתם ל... ארנה ספ – משורר, סופר, מחזאי ועיתונאי יהודי הונגרי יוהאן נפומוק ספ – היסטוריון ופוליטיקאי גרמני יליד בוואריה